TomoTesten/trubar-sodna-praksa huggingface dataset:
Up-47/98
Natisni
Opravilna št.:
Up-47/98
Datum odločitve:
25. 5. 1999
ECLI:
ECLI:SI:USRS:1999:Up.47.98
Akt:
Ustavna pritožba E. T. zoper sklep Vrhovnega sodišča št. U 917/95-15 z dne 14.1.1998
Izrek:
Ustavna pritožba E. T. zoper sklep Vrhovnega sodišča se ne sprejme.
Evidenčni stavek:
Ni v nasprotju s človekovimi pravicami procesne narave, če začne rok za opravo procesnih dejanj teči z vročitvijo vloge pooblaščencu.
Geslo:
Sodne takse, oprostitev plačila, rok.
Pravna podlaga:
Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 2. 1998
Vrsta odločitve:
sklep
Vrsta rešitve:
nesprejem ustavne pritožbe
Dokument:
US19505
Up-47/98
25. 5. 1999
S K L E P
Ustavno sodišče je v postopku za preizkus ustavne pritožbe E. T. iz K. na seji senata dne 25. maja 1999
s k l e n i l o :
Ustavna pritožba E. T. zoper sklep Vrhovnega sodišča št. U 917/95-15 z dne 14.1.1998 se ne sprejme.
O b r a z l o ž i t e v
1. Vrhovno sodišče je z izpodbijanim sklepom kot prepozen zavrglo pritožničin predlog za oprostitev plačila sodnih taks. V ustavni pritožbi pritožnica navaja razloge, s katerimi predvsem oporeka vsebinski odločitvi v zadevi pred Vrhovnim sodiščem ter opisuje svoje premoženjsko stanje.
2. Ob presoji te ustavne pritožbe je potrebno upoštevati, da je predmet odločitve v izpodbijanem sklepu le vprašanje pravočasnosti predloga za oprostitev sodnih taks. Na podlagi te ustavne pritožbe Ustavno sodišče zato ne more presojati navedb v ustavni pritožbi, ki se nanašajo na domnevno nezakonitost vsebinske odločitve Vrhovnega sodišča v sodbi, v zvezi s katero je nastala taksna obveznost, prav tako ne navedb, ki se nanašajo na domneven obstoj razlogov za oprostitev plačila sodnih taks. Ustavno sodišče mora presoditi le vprašanje, ali je Vrhovno sodišče s tem, ko je predlog za oprostitev plačila sodnih taks zavrglo kot prepozen, kršilo kakšno človekovo pravico ali temeljno svoboščino pritožnice. Takšnih kršitev pa v izpodbijanem sklepu ni. Ni v nasprotju z Ustavo, da je možnost vložitve predloga za oprostitev plačila sodnih taks vezana na določen rok, prav tako pa ni v nasprotju z Ustavo, da rok začne teči z vročitvijo sodne odločbe pooblaščencu stranke. Vrhovno sodišče s tem, ko je predlog za oprostitev plačila sodnih taks kot prepozen zavrglo, ne da bi ga vsebinsko obravnavalo, očitno ni kršilo pritožničinih človekovih pravic ali temeljnih svoboščin. Ustavno sodišče ustavne pritožbe zato ni sprejelo v obravnavo.
3. Senat Ustavnega sodišča je ta sklep sprejel na podlagi prve alinee drugega odstavka 55. člena Zakona o Ustavnem sodišču (Uradni list R S št. 15/94 - ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Predsednik senata:
dr. Lojze Ude,
Up-141/98
Natisni
Opravilna št.:
Up-141/98
Datum odločitve:
25. 5. 1999
ECLI:
ECLI:SI:USRS:1999:Up.141.98
Akt:
Ustavna pritožba I. M. zoper sodbo Vrhovnega sodišča št. II Up 476/96 z dne 16. 10. 1997, v zvezi s sodbo Višjega sodišča v Ljubljani št. II Cp 729/95 z dne 17. 4. 1996 in sodbo Okrajnega sodišča v Škofji Loki št. P 14/94 z dne 19. 4. 1995
Izrek:
Ustavna pritožba I. M. zoper sodbo Vrhovnega sodišča v zvezi s sodbo Višjega sodišča v Ljubljani in sodbo Okrajnega sodišča v Škofji Loki se zavrže.
Evidenčni stavek:
Ustavno sodišče zavrže ustavno pritožbo, če ni bila vložena v predpisanem zakonskem roku.
Geslo:
Ustavna pritožba, rok.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
18. 5. 1998
Vrsta odločitve:
sklep
Vrsta rešitve:
zavrženje
Dokument:
US19510
Up-141/98
25/5-1999
S K L E P :
Ustavno sodišče je v postopku za preizkus ustavne pritožbe I. M. iz Š. L. na seji senata dne 25. maja 1999
s k l e n i l o :
Ustavna pritožba I. M. zoper sodbo Vrhovnega sodišča št. II Up 476/96 z dne 16. 10. 1997, v zvezi s sodbo Višjega sodišča v Ljubljani št. II Cp 729/95 z dne 17. 4. 1996 in sodbo Okrajnega sodišča v Škofji Loki št. P 14/94 z dne 19. 4. 1995 se zavrže.
O b r a z l o ž i t e v
1. Pritožnica je 18.5.1998 vložila ustavno pritožbo zoper sodbo, izdano 16.10.1997.
2. Eden od procesnih pogojev za vložitev ustavne pritožbe je, da je vložena v 60 dneh od dneva vročitve posamičnega akta, zoper katerega je mogoča ustavna pritožba.
3. Ker podatki v vlogi in njenih prilogah narekujejo dvom, ali je ustavna pritožba pravočasna, je sodišče pritožnico pozvalo, naj pravočasnost izkaže, in jo opozorilo, da bo sicer štelo pritožbo za prepozno.
4. Pritožnica v odgovoru, ki ga je sicer pravočasno poslala, pravočasnosti ni niti zatrjevala niti izkazala. Zato je bilo treba pritožbo kot prepozno zavreči.
5. Senat Ustavnega sodišča je sprejel ta sklep na podlagi prve alinee prvega odstavka 55. člena Zakona o Ustavnem sodišču (Ur. l. RS, št. 15/94- ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Predsednik:
dr. Lojze Ude
Up-93/98
Natisni
Opravilna št.:
Up-93/98
Datum odločitve:
25. 5. 1999
ECLI:
ECLI:SI:USRS:1999:Up.93.98
Akt:
Ustavna pritožba zoper sodbo Višjega sodišča v Ljubljani št. Cpg 1037/96 z dne 3. 11. 1997 v zvezi s sodbo Okrajnega sodišča v Kranju št. II Pg 449/94 z dne 20. 3. 1996
Izrek:
Ustavna pritožba zoper sodbo Višjega sodišča v Ljubljani v zvezi s sodbo Okrajnega sodišča v Kranju se zavrže.
Evidenčni stavek:
Ustavno sodišče zavrže ustavno pritožbo, če ni bila vložena v predpisanem zakonskem roku.
Geslo:
Ustavna pritožba, rok.
Pravna podlaga:
Zakon o Ustavnem sodišču (ZUstS), 1. odst. 52., 1. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 4. 1998
Vrsta odločitve:
sklep
Vrsta rešitve:
zavrženje
Dokument:
US19511
Up-93/98
25. 5. 1999
S K L E P
Ustavno sodišče je v postopku za preizkus ustavne pritožbe K. K. d.d., ki jo zastopa D. P., odvetnik v K. na seji senata dne 25. maja 1999
s k l e n i l o :
Ustavna pritožba zoper sodbo Višjega sodišča v Ljubljani št. Cpg 1037/96 z dne 3. 11. 1997 v zvezi s sodbo Okrajnega sodišča v Kranju št. II Pg 449/94 z dne 20. 3. 1996 se zavrže.
O b r a z l o ž i t e v
1. Pritožnica je 8. 4. 1998 vložila ustavno pritožbo zoper sodbo, ki jo je njen odvetnik prejel 8. 1. 1998, kar je izkazano z žigom na kopiji te sodbe.
2. Eden od procesnih pogojev za vložitev ustavne pritožbe je njena pravočasnost. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se pritožba vloži v 60 dneh od dneva vročitve posamičnega akta, zoper katerega je mogoča ustavna pritožba.
3. Ta rok je ustavna pritožnica zamudila, zato je bilo treba pritožbo zavreči.
4. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednik dr. Lojze Ude ter člana Franc Testen in dr. Dragica Wedam - Lukić.
Predsednik senata:
dr. Lojze Ude
Up-259/98
Natisni
Opravilna št.:
Up-259/98
Datum odločitve:
25. 5. 1999
ECLI:
ECLI:SI:USRS:1999:Up.259.98
Akt:
Ustavna pritožba V. H. zoper sodbo Vrhovnega sodišča št. II Ips 222/97 z dne 27. 5. 1998
Izrek:
Ustavna pritožba V. H. zoper sodbo Vrhovnega sodišča se zavrže.
Evidenčni stavek:
Ker je bila ustavna pritožba vložena po več kot šestdeset dneh od vročitve izpodbijane sodbe Vrhovnega sodišča, jo je Ustavno sodišče zavrglo.
Geslo:
Ustavna pritožba, rok.
Pravna podlaga:
Zakon o Ustavnem sodišču (ZUstS), 1. odst. 52., 1. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 9. 1998
Vrsta odločitve:
sklep
Vrsta rešitve:
zavrženje
Dokument:
US19514
Up-259/98
25. 5. 1999
S K L E P
Ustavno sodišče je v postopku za preizkus ustavne pritožbe V. H. iz K., ki ga zastopa J. V., odvetnik v K. na seji senata dne 25. 5. 1999
s k l e n i l o :
Ustavna pritožba V. H. zoper sodbo Vrhovnega sodišča št. II Ips 222/97 z dne 27. 5. 1998 se zavrže.
O b r a z l o ž i t e v
1. Z izpodbijano sodbo je bila zavrnjena revizija zoper sodbo, s katero je bil zavrnjen pritožnikov zahtevek na ugotovitev veljavnosti izročilne pogodbe. Izpodbijani odločitvi očita kršitev temeljnih načel pravdnega postopka, predvsem pa načela materialne resnice.
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba vloži v šestdesetih dneh od vročitve izpodbijanega posamičnega akta. Izpodbijana sodba Vrhovnega sodišča je bila pritožnikovemu pooblaščencu vročena 8. 7. 1998. Ustavna pritožba, vložena 14. 9. 1998, je torej prepozna. Zato jo je Ustavno sodišče zavrglo.
3. Senat Ustavnega sodišča je ta sklep sprejel na podlagi prve alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Predsednik senata:
dr. Lojze Ude
Up-328/98
Natisni
Opravilna št.:
Up-328/98
Datum odločitve:
25. 5. 1999
ECLI:
ECLI:SI:USRS:1999:Up.328.98
Akt:
Ustavna pritožba D. B. zoper sklep Višjega sodišča v Ljubljani št. I P 212/96 z dne 22. 7. 1998 v zvezi s sklepom Okrajnega sodišča v Ljubljani št. I P 212/96 z dne 10. 2. 1997
Izrek:
Ustavna pritožba D. B. zoper sklep Višjega sodišča v Ljubljani v zvezi s sklepom Okrajnega sodišča v Ljubljani se zavrže.
Evidenčni stavek:
Ustavni pritožnik, pozvan in opozorjen na posledice, pomanjkljive ustavne pritožbe ni dopolnil. Ustavno sodišče je zato ustavno pritožbo, ki je ni moglo preizkusiti, zavrglo.
Geslo:
Vloga, ki se ne da preizkusiti.

Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
4. 12. 1998
Vrsta odločitve:
sklep
Vrsta rešitve:
zavrženje
Dokument:
US19516
Up-328/98
25. 5. 1999
S K L E P
Ustavno sodišče je v postopku za preizkus ustavne pritožbe D. B. iz L. na seji senata dne 25. maja 1999
s k l e n i l o :
Ustavna pritožba D. B. zoper sklep Višjega sodišča v Ljubljani št. I P 212/96 z dne 22. 7. 1998 v zvezi s sklepom Okrajnega sodišča v Ljubljani št. I P 212/96 z dne 10. 2. 1997 se zavrže.
O b r a z l o ž i t e v
1. Pritožnik z ustavno pritožbo z dne 3. 12. 1998 izpodbija v izreku navedeni sodni odločbi, izdani v postopku zaradi motenja posesti, v katerem je uspela nasprotna stranka. Takšna odločitev naj bi bila napačna, ker ni upoštevala pravnomočnega sklepa Okrajnega sodišča v Ljubljani št. N 16/94 z dne 4. 3. 1996 o določitvi meje med istima strankama. Dejansko stanje naj bi bilo zato drugačno, kot je bilo ugotovljeno v izpodbijanih sodnih odločbah. Sodišče bi po pritožnikovem mnenju moralo braniti njegovo posestno in lastninsko pravico. Poleg tega naj bi bil pravni pouk v prvostopnem sklepu napačen, kljub prošnji pa naj bi bila tudi obravnava v tej pravdni zadevi opravljena brez njegove navzočnosti.
2. Ker pritožnik ni priložil izpodbijanih odločb, niti odločbe o določitvi meje na katero se je skliceval, iz njegove ustavne pritožbe pa tudi ni razvidno, ali je ta pravočasna, ustavne pritožbe ni bilo mogoče preizkusiti. Zato ga je Ustavo sodišče z dopisom, ki ga je pritožnik prejel dne 11. 2. 1999, pozvalo, da ustavno pritožbo dopolni skladno z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS). Pri tem je bil opozorjen na posledice, če pritožbe ne bo dopolnil.
3. Ker pritožnik ustavne pritožbe ni dopolnil, jo je Ustavno sodišče zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Predsednik senata:
dr. Lojze Ude
Up-227/98
Natisni
Opravilna št.:
Up-227/98
Datum odločitve:
25. 5. 1999
ECLI:
ECLI:SI:USRS:1999:Up.227.98
Akt:
Postopek za preizkus ustavne pritožbe družbe V., d.o.o., Š., zoper sklep Višjega sodišča v Kopru št. Cp 195/98 z dne 27. 5. 1998 v zvezi s sklepom Okrajnega sodišča v Kopru št. Dn 922/94 z dne 9. 7. 1996
Izrek:
Postopek za preizkus ustavne pritožbe družbe V., d.o.o., Š., zoper sklep Višjega sodišča v Kopru v zvezi s sklepom Okrajnega sodišča v Kopru se ustavi.
Evidenčni stavek:
Ker je pritožnica ustavno pritožbo umaknila, je Ustavno sodišče postopek za preizkus ustavne pritožbe ustavilo.
Geslo:
Umik in ustavitev ustavne pritožbe.
Pravna podlaga:
Zakon o Ustavnem sodišču (ZUstS), 1. odst. 52., 1. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 7. 1998
Vrsta odločitve:
sklep
Vrsta rešitve:
ustavitev
Dokument:
US19515
Up-227/98
25. 5. 1999
S K L E P
Ustavno sodišče je v postopku za preizkus ustavne pritožbe družbe V., d.o.o., Š., ki jo zastopa mag. J. R., odvetnik v K. na seji senata dne 25. maja 1999
s k l e n i l o :
Postopek za preizkus ustavne pritožbe družbe V., d.o.o., Š., zoper sklep Višjega sodišča v Kopru št. Cp 195/98 z dne 27. 5. 1998 v zvezi s sklepom Okrajnega sodišča v Kopru št. Dn 922/94 z dne 9. 7. 1996 se ustavi.
O b r a z l o ž i t e v
1. Ustavna pritožnica je dne 27. 7. 1998 vložila ustavno pritožbo zoper v izreku navedeni sodni odločbi. Ker je z vlogo z dne 23. 3. 1999 to ustavno pritožbo umaknila, je bilo potrebno postopek za preizkus te ustavne pritožbe ustaviti. 2. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Predsednik senata:
dr. Lojze Ude
Up-99/99
Natisni
Opravilna št.:
Up-99/99
Datum odločitve:
25. 5. 1999
ECLI:
ECLI:SI:USRS:1999:Up.99.99
Akt:
Ustavna pritožba M. T. zoper sodbo Vrhovnega sodišča RS št. II Ips 370/98 z dne 3. 3. 1999, sodbo Višjega sodišča v Mariboru št. Cp 185/98 z dne 7. 4. 1998 in sodbo Okrajnega sodišča v Mariboru št. I P 788/95 z dne 21. 11. 1997
Izrek:
Ustavna pritožba M. T. zoper sodbo Vrhovnega sodišča RS, sodbo Višjega sodišča v Mariboru in sodbo Okrajnega sodišča v Mariboru se zavrže.
Evidenčni stavek:
Ker pobudnik ni izkazal, da je predhodno izčrpal vsa pravna sredstva, je Ustavno sodišče njegovo ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o obligacijskih razmerjih (ZOR), 65. čl.

Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
8. 4. 1999
Vrsta odločitve:
sklep
Vrsta rešitve:
zavrženje
Dokument:
US19517
Up-99/99
25. 5. 1999
S K L E P
Ustavno sodišče je v postopku za preizkus ustavne pritožbe M. T. iz M. na seji senata dne 25. maja 1999
s k l e n i l o :
Ustavna pritožba M. T. zoper sodbo Vrhovnega sodišča RS št. II Ips 370/98 z dne 3. 3. 1999, sodbo Višjega sodišča v Mariboru št. Cp 185/98 z dne 7. 4. 1998 in sodbo Okrajnega sodišča v Mariboru št. I P 788/95 z dne 21. 11. 1997 se zavrže.
O b r a z l o ž i t e v
1. Pritožnica ni uspela z zahtevkom, da ji mora tožena stranka vrniti del kupnine za stanovanje, ki ga je od nje odkupila po Stanovanjskem zakonu. S takimi sodbami pa je po njenem kršena njena pravica do enakosti pred zakonom (14. člen Ustave) in do enakega varstva pravic (22. člen Ustave). To utemeljuje z zatrjevanjem, da je bila pri sklenitvi aneksa h kupoprodajni pogodbi z zvijačo zapeljana v zmoto in da gre za prevaro v smislu prvega in drugega odstavka 65. člena Zakona o obligacijskih razmerjih (Uradni list SFRJ, št. 29/78 in kasnejši - v nadaljevanju: ZOR).
2. Eden od pogojev za vložitev ustavne pritožbe je, da so bila prej izčrpana vsa pravna sredstva. Ta pogoj ni izpolnjen, če se je stranka za svoj zahtevek sicer pravdala, a v pravdi ni uveljavljala razloga, s katerim hoče utemeljevati ustavno pritožbo.
3. Ta pogoj v obravnavanem primeru ni izpolnjen. Pritožnica na vseh treh stopnjah pravdnega postopka, še posebej jasno velja to za njeno pritožbo, ni uveljavljala dejanskega stanu prevare (65. člen ZOR). Ustavno pritožbo je bilo torej treba zavreči.
4. Senat Ustavnega sodišča je sprejel ta sklep na podlagi druge alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik dr. Lojze Ude ter člana Franc Testen in dr. Dragica Wedam - Lukić.
Predsednik senata:
dr. Lojze Ude
U-I-53/97
Natisni
Opravilna št.:
U-I-53/97
Datum odločitve:
13. 5. 1999
Objavljeno:
OdlUS VIII, 100
ECLI:
ECLI:SI:USRS:1999:U.I.53.97
Akt:
Sklep o imenovanju Upravnega odbora Sklada stavbnih zemljišč Mestne občine Velenje (Uradni vestnik Mestne občine Velenje, št. 9/96)
Izrek:
Pobuda za začetek postopka za oceno zakonitosti Sklepa o imenovanju Upravnega odbora Sklada stavbnih zemljišč Mestne občine Velenje se zavrže.
Evidenčni stavek:
Ustavno sodišče v postopku za oceno ustavnosti in zakonitosti predpisa ni pristojno ocenjevati ustavnost ali zakonitost posamičnih aktov.
Geslo:
Nepristojnost Ustavnega sodišča za oceno predpisa, ki ni splošni akt.
Stavbno zemljišče.
Pravna podlaga:
Zakon o Ustavnem sodišču (ZUstS), 21., 22., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Franc Sever, Velenje
Datum vloge:
18. 2. 1997
Vrsta odločitve:
sklep
Vrsta rešitve:
zavrženje
Dokument:
US19461
Dokument v PDF obliki:
U-I-53-97.pdf
113 KB
Prenesite datoteko
U-I-53/97
13.5.1999
S K L E P
Ustavno sodišče je v postopku za preizkus pobude Franca Severja iz Velenja na seji dne 13. maja 1999
s k l e n i l o :
Pobuda za začetek postopka za oceno zakonitosti Sklepa o imenovanju Upravnega odbora Sklada stavbnih zemljišč Mestne občine Velenje (Uradni vestnik Mestne občine Velenje, št. 9/96) se zavrže.
O b r a z l o ž i t e v
1. Pobudnik, občinski svetnik Mestne občine Velenje, izpodbija Sklep o imenovanju Upravnega odbora Sklada stavbnih zemljišč Mestne občine Velenje (v nadaljevanju: Sklep). Meni, da sta bila s Sklepom kršena Statut Mestne občine Velenje in Poslovnik Mestnega sveta Mestne občine Velenje, saj je bilo na seji Sveta Mestne občine Velenje prisotnih manj kot polovica svetnikov.
Pobudnik navaja, da bi po določbi 55. člena Poslovnika moral predsednik prekiniti sejo zaradi nesklepčnosti.
2. Izpodbijani sklep ni predpis ali splošni akt za izvrševanje javnih pooblastil, da bi ga bilo mogoče izpodbijati s pobudo (21. in 22. člen Zakona o Ustavnem sodišču, Uradni list RS, št. 15/94 - v nadaljevanju: ZUstS). Izpodbijani sklep je posamični akt.
3. Ker torej Ustavno sodišče v postopku za oceno ustavnosti in zakonitosti predpisa ni pristojno ocenjevati ustavnost ali zakonitost posamičnih aktov, je bilo treba pobudo zavreči.
4. Sklep je sprejelo na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
Namestnik predsednika:
dr. Lojze Ude
Up-70/97
Natisni
Opravilna št.:
Up-70/97
Datum odločitve:
12. 5. 1999
ECLI:
ECLI:SI:USRS:1999:Up.70.97
Akt:
Ustavna pritožba M. G. zoper sklep Višjega sodišča v Celju št.

Cp 95/97 z dne 13. 2. 1997
Izrek:
Ustavna pritožba M. G. zoper sklep Višjega sodišča v Celju se zavrže.
Evidenčni stavek:
Ustavno pritožbo, ki jo zaradi njene pomanjkljivosti ni moč preizkusiti, pritožnik kljub pozivu ne dopolni, Ustavno sodišče zavrže.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
2. 3. 1997
Vrsta odločitve:
sklep
Vrsta rešitve:
zavrženje
Dokument:
US19471
Up-70/97
12. 5. 1999
S K L E P
Ustavno sodišče je v postopku za preizkus ustavne pritožbe M. G. iz V. na seji senata dne 12. 5. 1997
s k l e n i l o :
Ustavna pritožba M. G. zoper sklep Višjega sodišča v Celju št.
Cp 95/97 z dne 13. 2. 1997 se zavrže.
O b r a z l o ž i t e v
1. Pritožnik je dne 2. 3. 1997 vložil ustavno pritožbo zoper sklep Višjega sodišča v Celju št. Cp 95/97 z dne 13. 2. 1997.
2. Ker je bila vloga pritožnika tako pomankljiva, da je ni bilo mogoče preizkusiti, je bil pritožnik z dopisom z dne 8. 3. 1999 pozvan, naj jo dopolni, kot to zahtevajo določbe 50. do 53. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). K dopisu je bil priložen tudi izvleček iz Poslovnika Ustavnega sodišča Republike Slovenije (Uradni list RS, št. 49/98) o priporočeni vsebini ustavne pritožbe. Pritožnik je bil opozorjen na posledice nedopolnitve.
3. Pritožnik je pisanje prejel dne 10. 3. 1999, vendar vloge v postavljenem roku ni dopolnil. Zato je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan
Up-324/98
Natisni
Opravilna št.:
Up-324/98
Datum odločitve:
12. 5. 1999
ECLI:
ECLI:SI:USRS:1999:Up.324.98
Akt:
Ustavna pritožba M. G. zoper sklep Upravnega sodišča Republike Slovenije, Oddelka v Celju, št. U 223/98
Izrek:
Ustavna pritožba M. G. zoper sklep Upravnega sodišča Republike Slovenije, Oddelka v Celju se zavrže.
Evidenčni stavek:
Ustavno sodišče je pritožbo zavrglo, ker pritožnik na zahtevo Ustavnega sodišča ni dopolnil ustavne pritožbe
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 50., 51., 52., 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
5. 11. 1998
Vrsta odločitve:
sklep
Vrsta rešitve:
zavrženje
Dokument:
US19473
Up-324/98
12. 5. 1999
S K L E P
Ustavno sodišče je v postopku za preizkus ustavne pritožbe M. G. iz V. na seji senata dne 12. 5. 1999
s k l e n i l o :
Ustavna pritožba M. G. zoper sklep Upravnega sodišča Republike Slovenije, Oddelka v Celju, št. U 223/98 se zavrže.
O b r a z l o ž i t e v
1. Pritožnik v pritožbi z dne 5. 11. 1998 meni, da odločitev Upravnega sodišča Republike Slovenije, Oddelka v Celju, da pritožba Nacional-socialne zveze Slovenije Velenje ni bila pravočasna, ni pravilna. Navaja, da v času od 16. 00 ure dne 30. 10. 1998 do 7.00 ure dne 2. 11. 1998 na Upravnem sodišču ni bilo nikogar. Zato so pritožbo poslali dne 30. 10. 1998. Po pritožnikovem mnenju bi se morala njihova pritožba šteti za pravočasno.
2. Ker pritožba ne vsebuje vseh sestavin, potrebnih za njeno obravnavo, saj pritožnik pritožbi ni priložil niti izpodbijanega sklepa sodišča, ga je Ustavno sodišče z dopisom z dne 10. 3. 1999 pozvalo, da pritožbo dopolni v skladu z določbami 50. do 53. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). Pritožniku je bil poslana tudi kopija priloge Poslovnika Ustavnega sodišča (Uradni list RS, št. 49/98), v kateri je navedena vsebina ustavne pritožbe (priporočene sestavine vlog). Pri tem je Ustavno sodišče pritožnika tudi opozorilo na posledice, če v danem roku pritožbe ne bo dopolnil.
3. Ustavno sodišče je pritožbo zavrglo, ker zahtevane dopolnitve ni prejelo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan